sukhrobnurali/uzbek-legal-corpus huggingface dataset:
Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida
(resolution, 2020-06-18)

Oʻzbekiston Respublikasi Prezidentining “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib taomillarini tubdan qisqartirish chora-tadbirlari toʻgʻrisida” 2012-yil 16-iyuldagi PF-4453-sonli Farmoniga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1.Oʻzbekiston Respublikasi Prezidentining “Yer qaʼri uchastkalaridan foydalanish huquqi uchun litsenziyalar berish tartibini takomillashtirish chora-tadbirlari toʻgʻrisida” 2007-yil 7-iyundagi PQ-649-sonli qarori bilan tasdiqlangan Yer qaʼri uchastkalaridan foydalanish huquqini berish tartibi va shartlari toʻgʻrisidagi Nizomning 78-bandidagi “toʻrt baravari” soʻzlari “ikki baravari” soʻzlari bilan almashtirilsin.
Islom taraqqiyot banki ishtirokida “Oʻzbekistonda gidroelektr- stansiyalarni modernizatsiyalash” loyihasini amalga oshirishga doir birinchi navbatdagi chora-tadbirlar toʻgʻrisida
(resolution, 2012-11-05)

Respublika energiya tizimining generatsiyalovchi quvvatlarini yanada rivojlantirish va modernizatsiyalash, Farhod GES va Quyi Boʻzsuv GESlari kaskadining 14-GESidan ishonchli foydalanilishini taʼminlash maqsadida Vazirlar Mahkamasi qaror qiladi: 1. “Oʻzbekistonda gidroelektrstansiyalarni modernizatsiyalash” (Farhod GES va Quyi Boʻzsuv GESlari kaskadining 14-GESi) loyihasini (keyingi oʻrinlarda investitsiya loyihasi deb ataladi) amalga oshirish uchun 16 yil muddat, shu jumladan 4 yildan iborat imtiyozli davr bilan 100,0 mln dollar miqdorida moliyaviy mablagʻlar berilishi Islom taraqqiyot banki tomonidan maʼqullanganligi maʼlumot uchun qabul qilinsin. 2. Belgilansinki: “Oʻzbekenergo” davlat-aksiyadorlik kompaniyasi Islom taraqqiyot bankining moliyaviy mablagʻlaridan maqsadli foydalanilishi va investitsiya loyihasining samarali amalga oshirilishi yuzasidan masʼul ijro etuvchi organ hisoblanadi; Islom taraqqiyot bankining moliyaviy mablagʻlarini qaytarish, ustamani va boshqa xarajatlarni toʻlash bilan bogʻliq xarajatlar “Oʻzbekenergo” davlat-aksiyadorlik kompaniyasining oʻz mablagʻlari hisobiga amalga oshiriladi. 3. “Oʻzbekenergo” davlat-aksiyadorlik kompaniyasi boshqaruvi raisiga Oʻzbekiston Respublikasi Hukumati nomidan Islom taraqqiyot banki bilan investitsiya loyihasini moliyalashtirish boʻyicha Lizing, Agentlik, Servis va Grant bitimlarini imzolash vakolati berilsin. 4. “Oʻzbekenergo” davlat-aksiyadorlik kompaniyasi: investitsiya loyihasi boʻyicha bosh pudratchilarni aniqlash yuzasidan xalqaro tender savdolarining oʻz vaqtida oʻtkazilishini taʼminlasin; xalqaro tender savdolari va tender savdolari gʻoliblari bilan kontraktlarni imzolash natijalariga koʻra ikki oy muddatda investitsiya loyihasining texnik-iqtisodiy asoslashini ishlab chiqsin hamda vakolatli ekspertiza organlari bilan kelishgan holda Oʻzbekiston Respublikasi Vazirlar Mahkamasiga tasdiqlash uchun kiritsin. 5. Oʻzbekiston Respublikasi Adliya vazirligi Lizing bitimi yuzasidan belgilangan tartibda yuridik xulosa bersin. 6. Oʻzbekiston Respublikasi Vazirlar Mahkamasi huzuridagi Xalqaro moliyaviy institutlar, tashkilotlar va donor mamlakatlar bilan hamkorlik qilish, yirik va strategik muhim investitsiya loyihalarini amalga oshirish masalalari boʻyicha idoralararo kengash (R.S. Azimov) investitsiya loyihasining amalga oshirilishi muntazam ravishda koʻrib chiqilishini, zarurat boʻlganda, uni oʻz vaqtida va samarali amalga oshirish yuzasidan takliflar kiritilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2012-11-01)

1. Oʻzbekiston Respublikasi hukumati hamda Singapur Respublikasi hukumati oʻrtasida diplomatik pasport egalarini viza talablaridan oʻzaro ozod etish toʻgʻrisida 2012-yil 3-aprel kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-tamoyillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2012-10-29)

1. Shanxay hamkorligi tashkilotiga aʼzo davlatlar hukumatlari oʻrtasida qishloq xoʻjaligi sohasida hamkorlik qilish toʻgʻrisidagi 2010-yil 11-iyun kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-tamoyillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“OʻZBEKISTON RESPUBLIKASIDA ShAHARDA, ShAHAR ATROFI, ShAHARLARARO VA XALQARO YOʻNALIShLARDA UMUMIY FOYDALANIShDAGI AVTOMOBIL VA ELEKTR TRANSPORTIDA HAMDA SOATBAY TAShIShLARDA TAShILGAN YOʻLOVChILAR SONINI VA YOʻLOVChILAR AYLANIShINI ANIQLASh TOʻGʻRISIDAGI YOʻRIQNOMANI TASDIQLASh HAQIDA”GI BUYRUQ VA UNGA OʻZGARTIRIShLAR VA QOʻShIMChANI OʻZ KUChINI YOʻQOTGAN DEB TOPISh TOʻGʻRISIDA”
(order, 2012-10-23)

Oʻzbekiston Respublikasi Vazirlar Mahkamasining 2012-yil 17-sentabrdagi 273-sonli “Umumiy foydalaniladigan transportda yoʻlovchi tashuvchilar faoliyatini hamda ularni moliyalashtirish tartibini takomillashtirish toʻgʻrisida”gi qarorini (Oʻzbekiston Respublikasi qonun hujjatlari toʻplami, 2012-y., 38-son, 437-modda) bajarish maqsadida buyuraman, 1. Quyidagilar oʻz kuchini yoʻqotgan deb hisoblansin: Oʻzbekiston avtomobil va daryo transporti agentligi boshligʻining 2002-yil 24-iyuldagi 97i-son “Oʻzbekiston Respublikasida shaharda, shahar atrofi, shaharlararo va xalqaro yoʻnalishlarda umumiy foydalanishdagi avtomobil va elektr transportida hamda soatbay tashishlarda tashilgan yoʻlovchilar sonini va yoʻlovchilar aylanishini aniqlash toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 1164, 2002-yil 10-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 15-16-son); Oʻzbekiston avtomobil va daryo transporti agentligi boshligʻining 2011-yil 24-martdagi 52-son “Oʻzbekiston Respublikasida shaharda, shahar atrofi, shaharlararo va xalqaro yoʻnalishlarda umumiy foydalanishdagi avtomobil va elektr transportida hamda soatbay tashishlarda tashilgan yoʻlovchilar sonini va yoʻlovchilar aylanishini aniqlash toʻgʻrisidagi yoʻriqnomaga oʻzgartirishlar va qoʻshimcha kiritish haqida”gi buyrugʻi (roʻyxat raqami 1164-1, 2011-yil 14-aprel) (Oʻzbekiston Respublikasi qonun hujjatlari toʻplami, 2011-y., 15-son, 158-modda). 2. Ushbu buyruq Oʻzbekiston Respublikasi Moliya vazirligi va Davlat statistika qoʻmitasi bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
Qurbon hayitini nishonlash toʻgʻrisida
(resolution, 2020-09-28)

Muborak Qurbon hayitining xalqimiz maʼnaviy hayotidagi oʻrni va ahamiyatini eʼtiborga olib, milliy-diniy qadriyatlarimizni saqlash va ulugʻlash, fuqarolarning hamjihatligi va mehr-oqibatini mustahkamlash, ularning ruhiy va maʼnaviy olamini yanada yuksaltirish maqsadida hamda Oʻzbekiston Respublikasi Prezidentining “Diniy bayram — Qurbon hayitini dam olish kuni deb eʼlon qilish haqida”gi 1991-yil 20-iyundagi PF-221-sonli Farmoniga muvofiq: 1. 2012-yilda Qurbon hayitining birinchi kuni 26-oktabr juma kuniga toʻgʻri kelishi haqida Oʻzbekiston musulmonlari idorasining murojaatini inobatga olib, 2012-yil 26-oktabr dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari va boshqa barcha mutasaddi davlat va jamoat tashkilotlari Qurbon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga bayram tadbirlarini keng yoritish tavsiya etilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON MILLIY TELERADIOKOMPANIYASINING RAQAMLI TELEKANALLARI SONINI KENGAYTIRISh, ULARDAN TOʻLIQ FORMATDA FOYDALANISh, SIFATLI TOʻLDIRISh VA XIZMAT KOʻRSATISh TOʻGʻRISIDA” 2012 YIL 30 IYuLDAGI PQ-1794-SON QARORI)
(resolution, 2014-01-06)

Oʻzbekiston Respublikasi Prezidentining “Oʻzbekiston Milliy teleradiokompaniyasining raqamli telekanallari sonini kengaytirish, ulardan toʻliq formatda foydalanish, sifatli toʻldirish va xizmat koʻrsatish toʻgʻrisida” 2012-yil 30-iyuldagi PQ-1794-son qarorini bajarish yuzasidan Vazirlar Mahkamasi qaror qiladi: 2. Vazirlar Mahkamasining “Oʻzbekiston Milliy teleradiokompaniyasi tizimi xodimlari uchun Yagona tarif setkasi tarmoq koeffitsiyentlarini tasdiqlash toʻgʻrisida” 2007-yil 26-fevraldagi 41-son qaroriga quyidagi oʻzgartirish va qoʻshimchalar kiritilsin: a) 1-band quyidagi tahrirda bayon qilinsin: “1. Mehnatga haq toʻlash boʻyicha yagona tarif setkasiga binoan hisoblab chiqilgan lavozim maoshlariga: “O'zbekiston” teleradiokanali”, “Sport” teleradiokanali”, “Toshkent” teleradiokanali”, “O'zbektelefilm”, “Madaniyat va maʼrifat” telekanali”, “Dunyo boʻylab” telekanali” davlat unitar korxonalari, shuningdek “Yoshlar” teleradiokanali” yopiq aksiyadorlik jamiyati hamda Oʻzbekiston Milliy teleradiokompaniyasi xodimlari uchun — 1,15 miqdorida; ishlab chiqarishning oʻziga xos xususiyatlariga va professional talablarga muvofiq Oʻzbekiston Milliy teleradiokompaniyasi hududiy boʻlinmalari xodimlari uchun — 1,1 miqdorida tarmoq koeffitsiyentlari joriy etilsin; b) 2-banddagi “shtatdagi xodimlar sonini maqbullashtirish” soʻzlaridan keyin “va budjetdan tashqari mablagʻlar” soʻzlari qoʻshilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Axborot tizimlari va telekommunikatsiyalar masalalari kompleksi rahbari zimmasiga yuklansin.
NEFT VA GAZ KONLARINI QIDIRUV IShLARI, QUDUQLARNI BURGʻULASh, SINASh VA IShGA TUShIRIShDAGI TEXNOLOGIK JARAYoNLAR USTIDAN NAZORAT QILISh TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2023-09-27)

Oʻzbekiston Respublikasi Prezidentining 2012-yil 16-iyuldagi PF–4453-son “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-y., 29-son, 327-modda) va Oʻzbekiston Respublikasi Vazirlar Mahkamasining 2011-yil 11-maydagi 131-son “Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi tuzilmasini yanada takomillashtirishga doir chora-tadbirlar toʻgʻrisida”gi qaroriga muvofiq (Oʻzbekiston Respublikasi qonun hujjatlari toʻplami, 2011-y., 19-son, 191-modda) Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi, Vazirlar Mahkamasi huzuridagi Oʻzbekiston neft mahsulotlari va gazdan foydalanishni nazorat qilish davlat inspeksiyasi va Davlat geologiya va mineral resurslar qoʻmitasi qaror qiladilar: 1. Sanoatda va konchilikda ishlarning bexatar olib borilishini nazorat qilish agentligi, Oʻzbekiston neft mahsulotlari va gazdan foydalanishni nazorat qilish davlat inspeksiyasi va Oʻzbekiston Respublikasi Davlat geologiya va mineral resurslar qoʻmitasining 2003-yil 15-oktabrdagi 01-637, 01/07-899, 01-1137-son qarori (roʻyxat raqami 1285, 2003-yil 31-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil, 19-20-son) bilan tasdiqlangan Neft va gaz konlarini qidiruv ishlari, quduqlarni burgʻulash, sinash va ishga tushirishdagi texnologik jarayonlar ustidan nazorat qilish toʻgʻrisidagi nizomga ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh HAMDA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “MAHALLIY NOOZIQ-OVQAT ISTEʼMOL TOVARLARI IShLAB ChIQARISh KENGAYTIRILIShINI RAGʻBATLANTIRISh BORASIDAGI QOʻShIMChA ChORA-TADBIRLAR TOʻGʻRISIDA” 2009 YIL 28 YaNVARDAGI PQ-1050-SON QARORI)
(resolution, 2012-10-19)

Nooziq-ovqat isteʼmol tovarlari ishlab chiqaradigan korxonalar faoliyati uchun qulay shart-sharoitlar yaratish, raqobatbardoshli yuqori sifatli nooziq-ovqat isteʼmol tovarlari ishlab chiqarishni koʻpaytirish va turlarini kengaytirishni ragʻbatlantirish, ular bilan ichki isteʼmol bozorini toʻliqroq toʻldirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin hamda baʼzilari oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2012-yil 4-sentabrdagi 585-f-son farmoyishiga 2-ilovada: a) 148-band quyidagi tahrirda bayon qilinsin: b) 182-band quyidagi tahrirda bayon qilinsin: 2. Quyidagilar oʻz kuchini yoʻqotgan deb hisoblansin: a) Vazirlar Mahkamasining “2009 — 2012-yillarda charm-poyabzal sanoati korxonalarini yanada rivojlantirish va modernizatsiya qilish hamda tayyor charm tovarlar ishlab chiqarish hajmlarini koʻpaytirish chora-tadbirlari toʻgʻrisida” 2009-yil 17-iyundagi 169-son qarorining 5-bandi va qarorga 3-ilova; b) Vazirlar Mahkamasining “2009 — 2011-yillarda toʻqimachilik sanoati korxonalarini yanada rivojlantirish va modernizatsiya qilish hamda mahalliy nooziq-ovqat isteʼmol tovarlari ishlab chiqarishni kengaytirish chora-tadbirlari toʻgʻrisida” 2009-yil 20-avgustdagi 236-son qarori 7-bandining ikkinchi xatboshi va qarorga 3-ilova; v) Vazirlar Mahkamasining “Bojxona toʻlovlaridan ozod qilish boʻyicha imtiyozlarning amal qilishi tatbiq etiladigan (bojxona rasmiylashtiruvi yigʻimlari bundan mustasno) nooziq-ovqat isteʼmol tovarlari ishlab chiqarishga ixtisoslashtirilgan korxonalar tomonidan respublikada ishlab chiqarilmaydigan import qilinadigan butlovchi buyumlar, xomashyo va materiallar roʻyxatiga qoʻshimcha va oʻzgartirishlar kiritish toʻgʻrisida” 2010-yil 13-apreldagi 69-son qarori; g) Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2012-yil 14-sentabrdagi 271-son qaroriga ilovaning 17 va 19-bandlari.
“MOLIYAVIY HISOBOT SHAKLLARI VA ULARNI TOʻLDIRISH BOʻYICHA QOIDALARNI TASDIQLASH TOʻGʻRISIDA”GI BUYRUQQA OʻZGARTIRISH VA QOʻSHIMCHALAR KIRITISH HAQIDA
(order, 2025-01-01)

Oʻzbekiston Respublikasi Prezidentining 2012-yil 16-iyuldagi PF–4453-sonli “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarni tubdan qisqartirish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 327-modda) muvofiq buyuraman: 1. Oʻzbekiston Respublikasi moliya vazirining 2002-yil 27-dekabrdagi 140-sonli “Moliyaviy hisobot shakllari va ularni toʻldirish boʻyicha qoidalarni tasdiqlash toʻgʻrisida”gi buyrugʻiga (roʻyxat raqami 1209, 2003-yil 24-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil, 1-2-son) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Sud ijrochilari tomonidan soliq qarzdorligini undirish tartibga solinishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2025-05-22)

Sud qarorlari sud ijrochilari tomonidan soʻzsiz ijro etilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining quyidagi qarorlariga oʻzgartirishlar kiritilsin: Vazirlar Mahkamasining 2010-yil 2-apreldagi 62-son qarori (Oʻzbekiston Respublikasi QT, 2010-y., 4-son, 14-modda) bilan tasdiqlangan Vazirliklar va idoralarning budjetdan tashqari jamgʻarmalariga yoʻnaltirilayotgan davlat bojlari, yigʻimlar va soliq boʻlmagan toʻlovlardan, maʼmuriy va moliyaviy jazolardan ajratmalar miqdorlarining 12-bandi “Shakllantirish manbai” ustunining yettinchi pozitsiyasidagi “soliqlar va boshqa majburiy toʻlovlar boʻyicha muddatida toʻlanmagan qarzlarni” soʻzlari “qarzdorning mol-mulkini sotish hisobiga soliq qarzdorligini” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“MUDDATIDA TOʻLANMAGAN SOLIQLAR VA BUDJETGA MAJBURIY TOʻLOVLARNI QARZDOR KORXONA VA TAShKILOTLAR MOL-MULKI HISOBIDAN UNDIRIB OLISh TOʻGʻRISIDAGI XOʻJALIK SUDLARI QARORLARINI IJRO ETISh TOʻGʻRISIDAGI YOʻRIQNOMANI TASDIQLASh HAQIDA”GI QAROR, ShUNINGDEK UNGA KIRITILGAN OʻZGARTIRIShLARNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2012-10-10)

Oʻzbekiston Respublikasi Prezidentining 2012-yil 18-iyuldagi PF-4455-sonli “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 29-son, 328-modda) muvofiq Oʻzbekiston Respublikasi Adliya vazirligi, Oliy xoʻjalik sudi, Moliya vazirligi, Davlat soliq qoʻmitasi va Markaziy bank Boshqaruvi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Adliya vazirligi, Oliy xoʻjalik sudi, Moliya vazirligi, Davlat soliq qoʻmitasi va Markaziy bank Boshqaruvining 2003-yil 10-iyundagi 05-20-247, 01-226, 71, 1 va 230-V-sonli “Muddatida toʻlanmagan soliqlar va budjetga majburiy toʻlovlarni qarzdor korxona va tashkilotlar mol-mulki hisobidan undirib olish toʻgʻrisidagi xoʻjalik sudlari qarorlarini ijro etish toʻgʻrisidagi yoʻriqnomani tasdiqlash haqida”gi qaror (roʻyxat raqami 1250, 2003-yil 12-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 11-son); Oʻzbekiston Respublikasi Adliya vazirligi, Oliy xoʻjalik sudi, Moliya vazirligi, Davlat soliq qoʻmitasi va Markaziy banki Boshqaruvining 2006-yil 28-noyabrdagi 31, SP-01/755, 98, 2006-50 va 230-V-1-sonli “Muddatida toʻlanmagan soliqlar va budjetga majburiy toʻlovlarni qarzdor korxona va tashkilotlar mol-mulki hisobidan undirib olish toʻgʻrisidagi xoʻjalik sudlari qarorlarini ijro etish toʻgʻrisidagi yoʻriqnomani tasdiqlash haqida”gi qarorga oʻzgartirishlar kiritish toʻgʻrisida”gi qaror (roʻyxat raqami 1250-1, 2006-yil 28-noyabr) (Oʻzbekiston Respublikasi qonun hujjatlari toʻplami, 2006-y., 48-50-son, 491-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“MOLIYAVIY HISOBOT ShAKLLARI VA ULARNI TOʻLDIRISh BOʻYIChA QOIDALARNI TASDIQLASh TOʻGʻRISIDA”GI BUYRUQ VA UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB HISOBLASh HAQIDA
(order, 2012-10-05)

Oʻzbekiston Respublikasining “Buxgalteriya hisobi toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1996-yil, 9-son, 142-modda) 16-moddasi va Oʻzbekiston Respublikasi Vazirlar Mahkamasining 1992-yil 23-noyabrdagi 553-son qarori (Oʻzbekiston Respublikasi Hukumatining qarorlari toʻplami, 1992-y., 12-son, 37-modda) bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi moliya vazirining 2002-yil 7-fevraldagi 31-sonli “Moliyaviy hisobot shakllari va ularni toʻldirish boʻyicha qoidalarni tasdiqlash haqida”gi buyrugʻi (roʻyxat raqami 1117-son, 2002-yil 19-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 6-son); Oʻzbekiston Respublikasi moliya vazirining 2002-yil 12-iyuldagi 86-son “Oʻzbekiston Respublikasi moliya vazirining 2002-yil 7-fevraldagi 31-son “Moliyaviy hisobot shakllari va ularni toʻldirish boʻyicha qoidalarni tasdiqlash toʻgʻrisida”gi buyrugʻining 7-ilovasiga oʻzgartirishlar kiritish haqida”gi buyrugʻi (roʻyxat raqami 1117-1-son, 2002-yil 22-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 14-son); Oʻzbekiston Respublikasi moliya vazirining 2003-yil 14-fevraldagi 30-son “Oʻzbekiston Respublikasi moliya vazirining 2002-yil 7-fevraldagi 31-son “Moliyaviy hisobot shakllari va ularni toʻldirish boʻyicha qoidalarni tasdiqlash toʻgʻrisida”gi buyrugʻiga oʻzgartirish va qoʻshimchalar kiritish haqida”gi buyrugʻi (roʻyxat raqami 1117-2-son, 2003-yil 28-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil, 4-son). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
FERMER XOʻJALIKLARIDA BUXGALTERIYA HISOBINING SODDALAShTIRILGAN TIZIMINI TAShKIL ETISh TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2012-10-05)

Oʻzbekiston Respublikasi Prezidentining 2012-yil 16-iyuldagi PF–4453-sonli “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 327-modda) muvofiq Oʻzbekiston Respublikasi Moliya vazirligi, Qishloq va suv xoʻjaligi vazirligi qaror qiladi: 1. Oʻzbekiston Respublikasi Moliya vazirligi va Qishloq va suv xoʻjaligi vazirligining 2008-yil 21-yanvardagi 1, 1/2-sonli qarori (roʻyxat raqami 1781, 2008-yil 26-mart) (Oʻzbekiston Respublikasi qonun hujjatlari toʻplami, 2008-yil, 12-13-son, 81-modda) bilan tasdiqlangan Fermer xoʻjaliklarida buxgalteriya hisobining soddalashtirilgan tizimini tashkil etish toʻgʻrisidagi nizomning 44-bandi quyidagi tahrirda bayon etilsin: “44. Fermer xoʻjaliklari 1-sonli shakl — buxgalteriya balansi va 2-sonli shakl — moliyaviy natijalar toʻgʻrisidagi hisobotlardan iborat boʻlgan, faqat yillik moliyaviy hisobotni hisobot yilidan keyingi yilning 15-fevralidan kechiktirmasdan taqdim qiladi.”. 2. Mazkur qaror Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi va Oʻzbekiston fermerlar xoʻjaliklari uyushmasi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan: